**Venjamins Gurevičs** (dzimis 1954. gada 21. oktobrī) ir ātro kredītu un nekustamo īpašumu nozari pārstāvošs Latvijas uzņēmējs. Sabiedrībā plašāk zināms kā likvidētās ātro kredītu uzņēmuma "Soho Credit" bijušais īpašnieks un valdes loceklis.

Uzņēmējdarbība
--------------

Uz 2022. gadu V. Gurevičs ir īpašnieks vairākiem Latvijas uzņēmumiem — SIA "Jūrmalas priedes", SIA "Vīlande", SIA "Jūsu grupa arhitekts", kā arī holdinga uzņēmumam SIA "G3 Capital". Šo uzņēmumu kopējais aktīvu apjoms 2020. gadā bija 7,1 miljoni eiro. Iepriekš, no 2005. gada līdz 2021. gadam, bija arī nu jau likvidētās ātro kredītu uzņēmumu grupas SIA "Soho Group" un tās meitassabiedrības SIA "Soho Credit" dibinātājs un īpašnieks. 2021. gadā V. Gurevičs uzsāka grupas likvidācijas procesu.

V. Gurevičam savulaik piederēja arī 1991. gadā dibinātais zāļu vairumtirdzniecības uzņēmums SIA "Hansa Pharma Balticum", kā arī tai piederošā meitassabiedrība, zāļu mazumtirdzniecības ķēde SIA "Hansa Pharma" un komandītsabiedrība LTV. 2001. gadā grupu SIA "Hansa Pharma Balticum" iegādājās zāļu vairumtirdzniecības grupa "Tamro Group".

Nekustamie īpašumi
------------------

### Darījumi

2004. gadā V. Gurevičam piederošais uzņēmums SIA "Mira-G" no Latvijas Universitātes iegādājās nekustamo īpašumu Rīgā, Aspazijas bulvārī 22, kur toreiz atradās viesnīca "Rīga" (tagad — *Grand Hotel Kempinski Riga*), bet 2011. gadā šo īpašumu kopā ar to pārvaldošo uzņēmumu SIA "Mira-G" pārdeva Armēnijas uzņēmējam, savā valstī par oligarhu dēvētajam Gagikam Carukjanam.

### Grausti

Lielākā daļa V Gurevičam piederošo uzņēmumu reģistrēti ar adresi Vīlandes ielā 11, Rīgā, kas pazīstams kā jūgendstila ēku rajons. Pati ēka Vīlandes ielā 11 ir valsts nozīmes arhitektūras un kultūras piemineklis, viens no pirmajiem jūgendstila namiem Rīgā, taču tās stāvokļa dēļ ilgstoši tikusi klasificēta kā grausts. 2021. gadā Rīgas dome grausta statusu ēkai atcēla plānoto atjaunošanas darbu dēļ, līdz ar ko tika atcelta arī ēkai paaugstinātā nekustamo īpašumu nodokļa likme. Zināms, ka 2016. gadā ikgadējais nodoklis par faktiski neizmantoto graustu bija mērāms 66 tūkstošu eiro apmērā. Ēkas īpašnieks kopš 2002. gada ir SIA "Vīlande".

V. Gurevičam piederošajam uzņēmumam SIA "Jūrmalas priedes" ilgstoši piederēja arī zeme un ēka Jūrmalā, Ērgļu ielā 2, kur kādreiz atradās Baltijas flotes sanatorija "Majori". Arī šī ēka ilgstoši tika klasificēta kā grausts, taču tā tika pārbūvēta un 2021. gadā nodota ekspluatācijā kā viesu māja "Sea Breeze".

Atsauces
--------

1. ↑  LURSOFT. «SOHO GROUP, SIA, 40003770114 - par uzņēmumu». *Lursoft* (latviešu), 2022-10-09. Skatīts: 2022-10-09.
2. 1 2  LURSOFT. «JŪRMALAS PRIEDES, Sabiedrība ar ierobežotu atbildību, 40003531187 - company data». *Lursoft* (angļu), 2022-10-09. Skatīts: 2022-10-09.
3. 1 2  LURSOFT. «VĪLANDE, Sabiedrība ar ierobežotu atbildību, 40003588538 - company data». *Lursoft* (angļu), 2022-10-09. Skatīts: 2022-10-09.
4. ↑  LURSOFT. «JŪSU GRUPA "ARHITEKTS", Sabiedrība ar ierobežotu atbildību, 40003540762 - company data». *Lursoft* (angļu), 2022-10-09. Skatīts: 2022-10-09.
5. ↑  LURSOFT. «G3 CAPITAL, Sabiedrība ar ierobežotu atbildību, 50203014401 - company data». *Lursoft* (angļu), 2022-10-09. Skatīts: 2022-10-09.
6. ↑  LURSOFT. «SOHO CREDIT, SIA, 40103432188 - par uzņēmumu». *Lursoft* (latviešu), 2022-10-09. Skatīts: 2022-10-09.
7. ↑  vestnesis.lv. «Paziņojumi kreditoriem un ieinteresētajām personām, 10.12.2021. - Latvijas Vēstnesis». *www.vestnesis.lv* (latviešu). Skatīts: 2022-10-09.
8. ↑  «"Tamro Group" iegādājies medikamentu vairumtirgotāju SIA "Hansa Pharma Balticum"». *Finanšu ziņas* (latviešu). 2001-06-27. Skatīts: 2022-10-09.
9. ↑  «Владельцем гостиницы «Рига» стал армянский олигарх». *Экономика* (krievu). 2011-12-23. Skatīts: 2022-10-09.
10. ↑  «Vīlandes 11 – Rīgas domes Īpašuma departaments» (latviešu). Arhivēts no oriģināla, laiks: 2022-10-09. Skatīts: 2022-10-09.
11. ↑  «No graustu saraksta izslēdz vienu no pirmajiem jūgendstila namiem Rīgā». *Dienas Bizness* (latviešu). Skatīts: 2022-10-09.
12. ↑  «Rīgas graustu miljonāri snauž, tikmēr iet bojā bērni. Pilsētā – 466 brūkošas ēkas». *LA.LV* (latviešu). Skatīts: 2022-10-09.
13. ↑  «Cerības tikt vaļā no grausta kāpās». *www.diena.lv*. Skatīts: 2022-10-09.
14. ↑  Facebook: Jūrmalas muzejs.. Tukšs vai neesošs `|title=`